Document ID: /roh_data/filtered/fineweb-2-filterrobots_roh.jsonl.gz/36552

Svizra - Windows 10 trametta para datas d’utilisaders ad interpresas
L'incumbensà per la protecziun da datas da la Confederaziun ha instradà examinaziuns pertutgant il nov sistem operativ da Microsoft «Windows 10». La nova versiun transmetta para datas dals utilisaders e dat vinavant quellas a terzas partidas, per ex. ad interpresas da reclama, uschia la rinfatschas.
Il biro da l'incumbensà per la protecziun da datas vegnia a dar giu ina recumandaziun, sche quai saja necessari ed en il mender cas er ir avant dretgira, ha ditg Jean-Philippe Walter, il suppleant da l'incumbensà envers la gasetta «Le Temps».